Verklag við skráningar sjúkdómsgreininga Embætti landlæknis og Sjúkratryggingar Íslands fengu árið 2019 það verkefni að annast formlegt eftirlit með því að heilsugæslustöðvar starfi í samræmi við gildandi kröfulýsingu vegna rekstrar heilsugæsluþjónustu og uppfylli öll skilyrði sem þar eru tilgreind . Eftirlitið mun m.a. felast í greiningu og rýni starfsemistalna , kostnaðar - og þarfavísitala , gæðaviðmiða og eftirliti með skráningu sjúkdómsgreininga sem eru undirstaða þarfavísitölu . Samkvæmt skipunarbréfi er embætti landlæknis einnig ætlað að móta og samræma skýrara verklag við skráningar sjúkdómsgreininga í heilsugæslu þar sem skráðar sjúkdómsgreiningar eru undirstaða útreikninga á sjúkdómabyrði í fjármögnunarkerfi heilsugæslu .